Grupi Boyz To Men - një vend i konsoliduar në muzikën amerikane
Në 20 vjet, grupi ka plotësuar një cikël të suksesshëm në karrierrën që anëtarët e nisën si adoleshentë
Përpara se të flitej për Backstreet Boys, “N SYNC apo 98 Degrees, ekzistonte grupi Boyz II Men. Duke nisur në vitin 1988 si një grup me 5 anëtarë, grupi u bë i famshëm si kuartet me studion e regjistrimit Motown records në vitin 1991 me Cd e tyre të pare ”Coolyhighharmony”. Nathan Morris, Michael McCAry, Shawn Stockman, dhe Wanya Morris kanë shitur rreth 100 milion disqe në të gjithë botën. Shoqata Amerikane e Industrisë së Regjistrimeve muzikore, kohët e fundit e ka cilësuar Boyz II MEN si grupi që ka shitur më shumë disqe R &B në të gjitha kohërat. Në dallim nga shumë artiste që i kanë mbijetuar për kaq kohë këtij biznesi, BOYZ II MEN kanë bashkëpunuar me 5 kompani regjistrimesh. Tani kompania Deka Records, është e interesuar që grupi të zgjedhë për të ripunuar disa këngë nga albumi i fundit i quajtur “Motown: një udhëtim përmes Hitsville në Amerikë”. CD e re e grupit u prodhua nga anëtari i jurisë së konkursit American Idol Randy Jackson. Në vitin 1995, Mariah Carey përfshiu në albumin e saj “Daydream” këngën “One sweet day” me grupin BOYZ II MEN. Kënga fitoi dy çmime Grammy. Gjithashtu kënga e tyre e viti 1992 “End of the road”, qëndroi në vend të parë për 13 javë. Grupi u mbetet mirënjohës adhuruesve nga vende të ndryshme. Në vitin 2003 Michael McCary u largua nga grupi për arsye shëndetësore. BOYZ II MEN është në një tur botëror që përfshin koncerte në Francë, Jamaica dhe Britaninë e Madhe, dhe në 2008 do të zhvillojnë turne dhe në Amerikë.